**วันอาทิตย์ที่ 8 มกราคม 2023**

**คำเทศนาชุด พืชผลพร้อมเก็บเกี่ยวแล้ว – ตอนที่ 1: นี่เป็นฤดูเก็บเกี่ยว**

ขณะที่พระเยซูยังทรงอยู่บนโลกนี้ พระองค์ได้ตรัสไว้ 3 ประการซึ่งจะทำให้คริสตจักรเติบโต และทำให้เราสามารถเก็บเกี่ยวพืชผลได้ คำกล่าวนี้จะเปลี่ยนแปลงชีวิตของผู้คน เปลี่ยนแปลงครอบครัว และจังหวัดต่างๆ คำกล่าวทั้ง 3 ประการมีดังนี้ “ข้าวสุกพร้อมจะเก็บเกี่ยวแล้ว เสาะหาและช่วยผู้ที่หลงหายไปให้รอด และจงออกไปประกาศ”

1. ข้าวสุกพร้อมเก็บเกี่ยวแล้ว - ยอห์น 4:35, มัทธิว 9:37-38
   1. ในเวลานี้ มีผู้คนที่พร้อมจะได้ยินข่าวประเสริฐแล้ว
   2. เราจำเป็นต้องเชื่อว่า วันนี้ มีผู้คนที่พร้อมจะได้ยินข่าวประเสริฐและได้รับความรอด
2. เสาะหาและช่วยผู้ที่หลงหายไปให้รอด - ลูกา 19:10
   1. เสาะหาผู้ที่หลงหายไปเพื่อท่านจะสามารถช่วยพวกเขาให้รอดได้
   2. พระเยซูทรงเสาะหาและช่วยผู้ที่หลงหายไปให้รอดโดยการเริ่มสนทนากับพวกเขา - ยอห์น 4:7
3. จงออกไปประกาศ - มาระโก 16:15
   1. พระเยซูทรงส่งเราออกไปเสาะหาและช่วยผู้ที่หลงหายไปให้รอด
   2. พระเยซูทรงสอนเราถึงวิธีที่เราจะเสาะหาและช่วยผู้ที่หลงหายไปให้รอด – มัทธิว 22:9-10
4. แผนงานของพระเจ้าสำหรับคริสตจักรเรมากรุงเทพฯ ในปี 2023
   1. เสาะหาและช่วยผู้ที่หลงหายไปให้รอด
   2. เป้าหมายของคริสตจักรสำหรับปี 2023 คือเพิ่มจำนวนสมาชิกขึ้นอีก 200 คน
      1. กลุ่มแคร์แต่ละกลุ่มนำคน 3 คน มารับความรอด
      2. แผนกเด็กและแผนกวัยรุ่น แต่ละแผนกนำ 2 ครอบครัวมารับความรอด
      3. ประกาศข่าวประเสริฐในบริเวณใกล้กับอาคารคริสตจักรแห่งใหม่เพื่อนำคน 100 คนมารับความรอด

สรุป: ให้เชื่อว่าถึงฤดูแห่งการเก็บเกี่ยวแล้ว ให้เชื่อว่ามีผู้คนที่ท่านได้พบเจอที่พร้อมจะได้ยินข่าวประเสริฐแล้ว ให้เสาะหา พวกเขา และเริ่มสนทนากับพวกเขา ให้เชื่อพระเจ้าว่าการพูดคุยของท่านจะก่อให้เกิดโอกาสที่จะแบ่งปันข่าวประเสริฐ และนำพวกเขารับความรอด

คำถามอภิปราย:

1. เราควรเชื่ออะไรเกี่ยวกับพืชผล?
2. พระเยซูทรงเสาะหาและช่วยผู้ที่หลงหายไปให้รอดอย่างไร?
3. ในการเสาะหาและช่วยผู้ที่หลงหายไปให้รอด พระเยซูทรงสอนสิ่งใดแก่เราบ้าง?